סמל חיל החלל הרוסי, שהיה בעבר זרוע עצמאית בשנים 1992–1997 ובשנים 2001–2011. מאז 2015 כפוף לכוחות האוויר והחלל.
 חותם כוח החלל האמריקני, 2020.
סמל חיל התמיכה האסטרטגית של צבא השחרור העממי. "חיל החלל הסיני"
**חיל חלל** הוא כוח צבאי שנועד לניהול לוחמת חלל.

ארצות הברית מפעילה את כוח החלל מאז דצמבר 2019. רוסיה מפעילה אף היא חיל חלל (שהתקיים בעבר בשנים 1992–1997, 2001–2011 ופועל מאז 2015).

מדינות אחרות מפעילות אגפים שונים שמסייעים לצבא ולחיל האוויר, אך לא כחיל ייעודי ללוחמת חלל, כפי שמפעילות רוסיה וארצות הברית, אם כי ברשות המדינות תוכניות דומות.

היסטוריה
--------

בשנת 1992 הוקמו כוחות החלל הרוסיים כזרוע עצמאית של הכוחות המזוינים הרוסים. בשנת 1997 החיל מוזג לכוחות הטילים האסטרטגיים, אולם החלטה זו העמידה את המרחב הצבאי בעמדת נחיתות, ובשנת 2001 הוקם מחדש כזרוע עצמאית. בשנת 2011 הוא הפך למרכז של חיל הגנת האוויר והחלל, אשר מיזג את חיל החלל עם כוחות ההגנה האווירית של רוסיה לכדי שירות אחד. בשנת 2015, אוחדו חיל האוויר הרוסי וכוחות ההגנה האווירית כדי להקים את כוחות האוויר והחלל, במסגרתם הוקם מחדש חיל החלל כאחת משלוש הזרועות (צבא היבשה, הצי וחיל האוויר) ומאז אינו זרוע עצמאית רביעית כבעבר.

פיתוח זרוע חלל צבאית בארצות הברית החל עם חילות האוויר של הצבא בשנת 1945. רוב כוחות החלל היו מאורגנים בתוך חיל האוויר של ארצות הברית, שהפך לגוף המנהל של החלל בשנת 1962. בשנת 1982 יצר חיל האוויר את פיקוד החלל של חיל האוויר, שאיחד את כל כוחות החלל האמריקאים לפיקוד אחד. צבא היבשה וחיל הים האמריקני מחזיקים בהרבה פחות נכסי חלל בפיקוד החלל הצבאי ובפיקוד ההגנה מפני טילים ובצי העשירי של חיל הים. הפיקוד המבצעי על פעולות החלל מרוכז בתוך פיקוד החלל של ארצות הברית, פיקוד שהיה קיים בעבר בשנים 1985–2002 והוקם מחדש באוגוסט 2019. בדצמבר 2019 אישר הקונגרס האמריקני את הקמת כוח החלל האמריקני שהוקם רשמית ב-20 בדצמבר 2019, כזרוע חדשה שנוצרה על ידי תכנון מחודש של פיקוד החלל ככוח החלל האמריקני והפיכתו לגוף עצמאי.

ברפובליקה העממית של סין פועל חיל התמיכה האסטרטגית של צבא השחרור העממי, הפועל כחיל חלל מאז 1 בינואר 2016.

מאז 2018 מפעילה בריטניה את **קבוצה מספר 11** (No. 11 Group RAF) כיחידה צבאית משולבת להגנה מפני טילים, חלל ולוחמה אלקטרונית. פורקה מספר פעמים לאורך ההיסטוריה ופעלה כיחידה להגנה אווירית משנת 1918 עד 1996.

בשנת 2010 הודיעה צרפת על הקמת פיקוד חלל כגוף בחיל האוויר הצרפתי (*l’Armée del’air et de l’espace*), אשר החל משנת 2020 מתוכננת רפורמה מקיפה בדרכי פעולתו.

חילות חלל
---------

* רוסיהרוסיה חיל החלל הרוסי (זרוע עצמאית בשנים 1992–1997; 2001–2011 ומאז 2015)
* ארצות הבריתארצות הברית כוח החלל האמריקני (זרוע עצמאית מאז 2019)
* צרפתצרפת פיקוד החלל (זרוע של חיל האוויר מאז 2019)
* הרפובליקה העממית של סיןהרפובליקה העממית של סין חיל התמיכה האסטרטגית של צבא השחרור העממי (זרוע פעילה מאז 2015)
* הודוהודו סוכנות החלל הצבאית (פעילה מאז 2018)
* הממלכה המאוחדתהממלכה המאוחדת פיקוד החלל של הממלכה המאוחדת (פעיל מאז 2021)
* גרמניהגרמניה פיקוד החלל של הצבא הפדרלי (פעיל מאז 2023)
* טורקיהטורקיה פיקוד החלל של טורקיה (פעיל מאז 2023)

קישורים חיצוניים
----------------

ויקישיתוף מדיה וקבצים בנושא **חיל חלל** בוויקישיתוף

הערות שוליים
------------

1. ↑  Russian Public TV (ORT), Moscow, in Russian 1700 gmt March 28, 2001, via BBC Summary of World Broadcasts
2. ↑  "Russian Space Forces (VKS)". *www.globalsecurity.org*.
3. ↑  "Sputnik International - Breaking News & Analysis - Radio, Photos, Videos, Infographics". *sputniknews.com*.
4. ↑  Bodner, Matthew (22 ביוני 2018). "As Trump pushes for separate space force, Russia moves fast the other way". `{{cite web}}`:  (עזרה)
5. ↑  "A History of US National Security Space Management and Organization".
6. ↑  "Department of Defense Establishes U.S. Space Command". *U.S. DEPARTMENT OF DEFENSE*.
7. ↑  "Senate passes massive defence bill that creates US Space Force | USA News". Al Jazeera. 2019-12-17. נבדק ב-2020-01-01.
8. ↑  Ted Barrett and Ellie Kaufman. "Congress passes defense bill that would give US a space force and federal workers parental leave for the first time".
9. ↑  Hitchens, Theresa. "16,000 AFSPC Head To Space Force; What About The Rest?".
10. ↑  "U.S Space Force Facebook Page". נבדק ב-20 בדצמבר 2019. `{{cite web}}`:  (עזרה)
11. ↑  "Le Président de la République annonce la création d'un commandement militaire de l'espace" (בצרפתית). Ministry of Armed Forces. 2019-07-15.